Παρεμβάσεις νηπιαγωγών για την βελτίωση της δυσμενούς κοινωνικής θέσης στην ομάδα συνομηλίκων, παιδιών με ή δίχως ανεπάρκειες
Creators: name: Κοσατζή, Ελένη Αναστασίου
Publisher: name: Aristotle University of Thessaloniki
Year: 2022
Subjects: Παρεμβάσεις εκπαιδευτικών
Κοινωνική επάρκεια
Κουλτούρα συνομηλίκων
Teachers’ interventions
Social competence
Peer group

description: Σκοπός της παρούσας έρευνας είναι η διερεύνηση των λόγων και των τρόπων με τους οποίους οι εκπαιδευτικοί προσχολικής αγωγής παρεμβαίνουν κατά το ελεύθερο παιχνίδι σε μαθήτριες και μαθητές του νηπιαγωγείου, με ή δίχως ανεπάρκεια, οι οποίες/οι βρίσκονται σε δυσμενή κοινωνική θέση. Επιπλέον στόχος είναι η διερεύνηση των σχέσεων του είδους των κοινωνικών δυσκολιών που αντιμετωπίζουν τα παιδιά και του είδους των παρεμβάσεων που πραγματοποιούν οι εκπαιδευτικοί, καθώς και οι συσχετισμοί που προκύπτουν ανάμεσα στην κοινωνική θέση του παιδιού, στη φοίτησή του ή όχι σε τμήμα ένταξης, στην απόκλιση που μπορεί να εμφανίζει από την τυπική ανάπτυξη, στον λόγο, το είδος και το αποτέλεσμα των παρεμβάσεων. Για την διεκπεραίωση της έρευνας, πραγματοποιήθηκαν συνεντεύξεις σε 35 εκπαιδευτικούς εν ενεργεία σχετικά με τις παρεμβάσεις που εφαρμόζουν σε παιδιά σε δυσμενή κοινωνική θέση στην ομάδα των συνομηλίκων τους, με αποτέλεσμα να συλλεχθούν δεδομένα σχετικά με 57 περιπτώσεις παιδιών. Τα ερωτηματολόγια αποτελούνταν από ερωτήσεις κλειστού και ανοιχτού τύπου και η ανάλυση των δεδομένων έγινε με χρήση μικτών ποιοτικών και ποσοτικών μεθόδων. Τα αποτελέσματα και οι ερμηνείες τους ανέδειξαν σημαντικές πληροφορίες σχετικά με τα χαρακτηριστικά των παρεμβάσεων των νηπιαγωγών σε παιδιά σε δυσμενή κοινωνική θέση, με ή χωρίς ανεπάρκειες, και στις συσχετίσεις μεταξύ αυτών των χαρακτηριστικών. Κάποια από τα βασικά ευρήματα είναι πως η κοινωνική σχέση των παιδιών είχε άμεση σχέση με την αιτιολόγησή της, όπως και με τον λόγο και τα είδη των παρεμβάσεων, καθώς και πως υπάρχει άμεση σχέση μεταξύ του λόγου των παρεμβάσεων και το είδος τους. Η βελτίωση της συμπεριφοράς δεν φαίνεται να έχει άμεση σύνδεση με τον λόγο ή το είδος της παρέμβασης, παρά μόνο με την κοινωνική θέση του παιδιού.
description: The purpose of the present study is to investigate the reasons and ways in which preschool teachers intercede during free play on preschool students, with or without mental delays, who are in unfavorable social status. Additionally, it means to investigate the relations between the form of social adversities that preschool students face and the form of interventions that are conducted by the preschool teachers, as well as the relations between the sociometric status of a student, their deviation from typical development, the reason, the form and the outcome of the interventions. 35 interviews were conducted to preschool teachers to complete this study, concerning the interventions they conduct on preschool students in unfavorable social status in peer groups, leading to the assemblage of 57 cases. The questionnaires consisted of both close-ended and open-ended questions and the method of data analysis was a blend of quantitative and qualitative methodology. The results and how they can be interpreted demonstrate important information on the characteristics of the features of the teachers’ interventions on preschool students, with or without mental delays, and the associations between these characteristics. Some of the basic discoveries is that the social status of children is closely related to its justification, as well as to the reasons and variations of the interventions, while there is a direct relation between the reasons and the variations as well. The improvement in behavior does not seem to connect directly to the reasons or the variations of the interventions, but only to the social status of the child.